**Anotimpul al cincilea**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anotimpul al cincilea

Plânge-n ochii noștri despărțirea surdă,

Plânge anotimpul desfrunzit pe ram

Se abate bruma rece peste-o ciurdă

Ne dezbară vara, nu mai ai balsam.

Palidă revine nostalgia toamnei

Tremurând alene, parcă ne îngână.

Dintre noi usucă vajnici brebenei

Și așterne-n loc, dor și mătrăgună.

Plouă picuri grei, plouă parcă ninge

Și mi-e frig de mine și mi-e ger de noi

Între anotimpuri dragostea se stinge

Ca un plânset greu, plâns de amândoi.

Vântul ne răzbate, dă să ne sfâșie

Și amorul nostru stavilă nu-i ține

Nori grozavi se-adună, stranie stihie,

Să anunțe jalea iernii care vine.

Nu-i în calendare, nu e nicăieri

Loc să ne mai simtă, timp să ne mai știe.

Dragostele noastre, alte primăveri

N-or să le-n florească, n-or să le învie.

Haide peste munți, haide peste ape

Să zidim secunde, să culegem timp

Din iubirea noastră poate o să scape

Vreun fior să-nvie în alt anotimp.